Að barnið kynnist umhverfi sínu , náttúru landsins og læri að bera virðingu fyrir því . Þeir þættir sem John Dewey lagði mikla áherslu á , var að virkja athafnaþörf barnsins og vekja áhuga þess . Barnið á að læra af eigin reynslu og eigin virkni og áhuga en persónuleg reynsla þess er forsenda þess að það fái skilning á umhverfi sínu . Mikilvægt er að skapa lifandi tengsl á milli skóla og samfélags . [ 1 ] Það á ekki að vera munur á hvað eða hvernig lært er í skólum eða utan þeirra því þessir heimar eiga að nálgast hvor annan . Dewey lagði jafnframt áherslu á að börn læri að vinna í félagslegri heild þar sem þau þroska sjálfsvitund og skilning . Eftir kenningu Dewey má skipta áhugasviði barnsins í fjóra þætti ; Áhugi á samræðum og samveru ( byggt á félagslegri eðliskvöt ) - Áhugi á að rannsaka og uppgötva - Áhugi á að framkvæma ( búa til hluti , skapa og setja saman ) - Áhugi á listrænni tjáningu ( tjá sig í myndlist , söng og hreyfingu . Mikið byggist á þekkingu og reynslu kennarans því hann á að vera vinsamlegur samstarfsaðili og leiðbeinandi í sameiginlegum verkefnum . Einn af þeim þáttum sem Lev Vygotsky beindi sjónum sínum að voru þroskamöguleikar barna og kom hann fram með hugtakið „ Zone of Proximal Development “ ( ZPD ) sem hefur verið þýtt á íslensku sem svæði mögulegs þroska . Þetta hugtak á við um hvaða færni sem er og felur í sér „ það svæði sem er á milli getu barns þegar það leysir verkefni án hjálpar ... og getu barns þegar það fær aðstoð “ . [ 5 ] Vygotsky segir að það sem hjálpi barni yfir þann þröskuld að geta hluti án hjálpar sem það áður þurfti hjálpar við séu hvatning og leiðbeining sem þróar getu og hæfileika barnsins . [ 6 ] Howard Gardner hefur sett fram hugmyndir um að greind mannsins samanstandi af fleiri en einni greind . Gardner segir því að hæfileiki barna og fullorðinna geti legið á mismunandi sviðum og ein tegund greindar sé ekki mikilvægari en sú næsta , því er mikilvægt að gefa börnum tækifæri til fjölbreyttra leikja og verkefna svo þau fái tækifæri til að þroska sig sem best . Þær greindir sem Gardner hefur kortlagt eru eftirfarandi . Málgreind : hæfileiki til að hafa áhrif með orðum , bæði munnlega og skriflega Rök - og stærðfræðigreind : hæfileiki til að nota tölur á árangursríkan hátt og hugsa rökrétt Rýmisgreind : hæfileiki til að skynja hið sjónræna og rúmfræðilegt umhverfi Líkams - og hreyfigreind : Færni í að nota allan líkamann til að tjá hugmyndir og tilfinningar og leikni til að búa til hluti og nota þá Tónlistargreind : Hæfileiki til að skynja , meta , skapa og tjá tónlist Samskiptagreind : Hæfileiki til að skilja og greina skap og tilfinningar annarra Sjálfsþekkingargreind : Sjálfsþekking og hæfni til að lifa og starfa á grunni þeirrar þekkingar . Mesókerfið samanstendur af samskiptum eða tengslum sem eiga sér stað á milli míkrókerfana , eins og fjölskyldu og skóla , og starfsaðferðir kennara hafa einnig bein áhrif á barnið . Ytri kerfi eru exó - og markrókerfið . Efnahagsleg , menningarleg og félagsleg áhrif og ákvarðanir sem eru teknar í samfélaginu hafa bein og óbein áhrif á þroska barna og stöðu þeirra . Samkvæmt Bronfenbrennar þá víkkar einstaklingurinn út þekkingu sína og þroska með því að byggja ofan á fyrri reynslu . Jane Nelsen segir „ Hvar fengum við þá hugmynd að til þess að byggja eitthvað upp þurfum við fyrst að brjóta það niður “ . Hún kom fram með agastefnuna Jákvæðan aga ( Positive Discipline ) sem byggir á væntumþykju , virðingu og að finna lausnir á málum til frambúðar . Einnig byggir Jákvæður agi á kennslu , skilningi , hvatningu og samskiptum . Hugmyndafræði Jákvæðs aga má lýsa í grófum dráttum þannig Það sem stýrir hegðun : Fólk er knúið áfram að innri þörfum - að tilheyta og skipta máli Við höfum mest áhrif : Þegar við höfum samskipti sem byggjast á gagnkvæmri virðingu Viðbrögð við „ óæskilegri hegðun “ : Að leita orsaka , finna lausnir og fylgja ákvörðunum eftir Viðbrögð við „ hættulegri hegðun “ : Skýr eftirfylgni og afleiðingar Nám fer fram : Þegar manneskjan upplifir tilgang , sjálfsstjórn og þátttöku . Grunnhugtök Jákvæðs aga eru gagnkvæm virðing , góðvild og festa . Þegar dregnir eru saman sameiginlegir þættir hjá þessum fræðimönnum koma þessir þættir fram : Einstaklingurinn er í fyrirrúmi Ekki er hægt að alhæfa út frá einum einstakling yfir á alla aðra Reynt er að byggja upp einstaklinga sem eru félagslega sterkir og lýðræðislega hugsandi , þar sem hver og einn byggir á sinni sterku hlið / greind Einstaklingar þurfa að fást við örgrandi verkefni Námið einkennist af virkni hvers og eins þar sem einstaklingurinn byggir upp þekkingu sína út frá eigin reynslu [ 9 ] Tilvitnanir : [ 1 ] Uppeldisáætlun fyrir leikskóla 1993 : 18 [ 2 ] Rit um uppeldisstefnur 1994 : 7 [ 3 ] Rit um uppeldisstefnur 1994 : 8 – 9 [ 4 ] Rit um uppeldisstefnur 1994 [ 5 ] Johansen og Brynhildsen 1998 : 35 [ 6 ] Johansen og Brynhildsen 1998 : 35 [ 7 ] Armstrong 2001 : 13 - 14 [ 8 ] Armstrong 2001 : 14 - 15 [ 9 ] Sigríður Síta Petursdóttir 2003 : 1